ครม.เมินตั้ง"กองทุนพยุงหุ้นแสนล้าน"
"สมคิด" ยอมรับ "บิ๊กตู่" ไม่หารือเรื่องการตั้งกองทุนพยุงหุ้นแสนล้าน
18 มี.ค. 2563

นายสมคิด จาตุศรีพิทักษ์ รองนายกรัฐมนตรี เปิดเผยว่า การประชุมคณะรัฐมนตรี (ครม.) เมื่อวันที่ 17 พ.ค. 2563 ที่มี พล.อ.ประยุทธ์ จันทร์โอชา นายกรัฐมนตรี เป็นประธานการประชุม ไม่ได้มีการหารือเรื่องการตั้งกองทุนพยุงหุ้นที่กระทรวงการคลังจะเป็นผู้เสนอ
ทั้งนี้ สัปดาห์ที่ผ่านมา หุ้นไทยตกอย่างหนัก นายสมคิด ออกมาเปิดเผยว่า จะตั้งกองทุนพยุงหุ้น และจะหารือกับพล.อ.ประยุทธ์ ในวันจันทร์ที่ 16 มี.ค. 2563 แต่ก็ไม่ได้หารือตามที่บอกไว้
ด้านนายอุตตม สาวนายม รมว.คลัง เปิดเผยก่อนหน้านี้ ขนาดของกองทุนพยุงหุ้นจะมีขนาดแสนล้านบาท โดยให้วสำนักงานเศรษฐกิจการคลัง (สศค.) และหน่วยงานที่เกี่ยวข้องหารือร่วมกัน
แหล่งข่าวกระทรวงการคลัง เปิดเผยว่า การตั้งกองทุนพยุงหุ้นแสนล้านบาท คงไม่เกิดขึ้นได้ง่ายหรือเร็วๆ นี้ เพราะ พล.อ.ประยุทธ์ ไม่เห็นด้วย เพราะตอนนี้ต้องการแก้ไขปัญหาการระบาดของไวรัสโควิด-19 (COVID-19) ให้ได้เสียก่อน
ทั้งนี้การซื้อขายหุ้นล่าสุด 17 พ.ค. 2563 ผันผวนตลอดการซื้อขาย ดัชนีปิดช่วงบ่ายที่ 1,035.17 จุด ลดลง 10.91 จุด หรือลดลง 1.04% ดัชนีปรับตัวขึ้นไปสูงสุดที่ 1,068.85 จุด และลงไปต่ำที่สุดที่ 1,035.16 จุด มูลค่าการซื้อขาย 66,678 ล้านบาท เพราะนักลงทุนยังกังวลเรื่องการระบาดของไวรัสโควิด-19 ในประเทศไทยที่มีผู้ติดเชื่อเพิ่มมากขึ้น
ขณะที่ นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย (ตลท.) ออกมาเปิดเผยว่า ในภาวะที่ตลาดมีความผันผวนอย่างมากจากปัจจัยภายนอก ทั้งการแพร่ระบาดของโรคติดเชื้อไวรัสโคโรนา 2019 (COVID-19) และภาวะเศรษฐกิจโดยรวมของทั่วโลก ซึ่งที่ผ่านมาตลาดหลักทรัพย์ฯ ได้ปรับปรุงเกณฑ์ short selling ให้ทำได้เฉพาะในราคาที่สูงกว่าราคาซื้อขายล่าสุด (uptick) เป็นมาตรการแรกตั้งแต่การซื้อขายภาคบ่ายของวันที่ 13 มีนาคม 2563 เป็นต้นมา
อย่างไรก็ตาม ภาวะการซื้อขายยังมีความผันผวนอย่างต่อเนื่อง ตลาดหลักทรัพย์ฯ จึงปรับปรุงเกณฑ์การกำหนดราคาเสนอซื้อขายสูงสุดและต่ำสุด (Ceiling &amp; Floor) และเกณฑ์การหยุดการซื้อขายโดยอัตโนมัติ (Circuit Breaker) เป็นการชั่วคราวจนกว่าตลาดจะเข้าสู่ภาวะปกติ เพื่อลดความผันผวนของภาวะตลาดในปัจจุบัน โดยมีผลตั้งแต่วันที่18 มีนาคม 2563 และไม่เกิน 30 มิถุนายน 2563 ดังนี้